gu en en en en en en gu en en en fi en en en en en it pt it en en fr en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu en en en en
Chairmans – દશાપોરવાડ જ્ઞાતિ મંડળ (પાંચગામ) અમદાવાદ
કાન્તિલાલ દલાલ એ એક સેવાભાવી ડોક્ટર અને ખાડિયા ચાર રસ્તા પાસે અને સ્વર્ગસ્થ શ્રી દ્વારકાદાસ હિંમતલાલ શેઠની હોલસેલ પેપરની દુકાનની બાજુમાંજ તેમનું દવાખાનું (ડો. ફોઝ્દારનું દવાખાનું) આવેલું હતું (હવે ત્યાંજ તેમનો દીકરો ડો.ગૌરાંગ દલાલ દવાખાનું ચલાવેછે).
કાન્તિકાકા સિધાંતવાદી અને કડક સ્વભાવનાં તો ખરાજ પણ માયાળુ. તેમને હૈયે જ્ઞાતિની કોઈ પણ વ્યક્તિ તેમની પાસે દવા માટે જતી તો તેઓ દવાનાં પૈસા લેતા નહિ અને બહારની દવા લખતા નહિ પણ તેમની પાસે દવાના આવતા સેમ્પલમાંથીજ તેઓ દવા આપતા. આવા તેઓ સેવાભાવી ડોક્ટર હતા. તેઓ જ્ઞાતિ માટે હંમેશા કંઈ કરવાનું વિચારતા અને તેઓ સ્વર્ગસ્થ શ્રી દ્વારકાદાસ હિંમતલાલ શેઠ અને ખાડિયા વિસ્તારમાં રહેતા જ્ઞાતિના અન્ય રહીશો સાથે નવરાશની પળોમાં જ્ઞાતિ માટે વિચારવિમર્સ કરતા. આવા હતા કાન્તિકાકા અને છેવટે તેમને જ્ઞાતિના અન્ય સભ્યોનો સાથ લઇ દશાપોરવાડ જ્ઞાતિ મંડળની રચના કરી અને સૌની સર્વસંમતિથી તેમને મંડળનો કાર્યભાર સંભાળ્યો અને તેમને મંડળના પ્રથમ ચેરમેન તરીકે આજીવન સેવા આપી. આજે મંડળ જે કઈ પ્રગતિ કરી શક્યુછે તે મંડળના કાન્તિકાકા જેવા ખંતીલા કાર્યકરોને આભારીછે.
શ્રી પ્રમોદ રતિલાલ મોદી
જન્મ:૨૦-૦૩-૧૯૩૫ સ્વ. તા. ૪-૧૨-૨૦૦૯
શ્રી પ્રમોદભાઈનો જન્મ તારીખ ૨૦-૦૩-૧૯૩૫નાં રોજ સ્વર્ગસ્થ શ્રી રતિલાલ મોદી (મૂળ વતની ગોધરા) ને ત્યાં મુબઈ મુકામે થયો હતો. તેમના આ પનોતા પુત્રએ અભ્યાસ પણ મુંબઈમાં રહીને કર્યો અને VJTI (Engineer, waiving Department) માં ઉચ્ચ ડિગ્રી પ્રાપ્ત કરી. અમદાવાદ જ્ઞાતિજનોના સદનસીબે તેઓ અમદાવાદ આવીને વસ્યા અને તેઓએ અમદાવાદની પ્રથમ કક્ષાની ટેક્સટાઈલ મીલ રોહિત મીલમાં સેલ્સમેન તરીકે નોકરી સ્વીકારી. નોકરી દરમ્યાન ઘણાબધા જ્ઞાતિજનોને નોકરી મેળવવામાં મદદરૂપ બન્યા. તેઓ ઉદાર અને સહાનુંભુતીવાળું હૃદય ધરાવત્તા હોવાથી જ્ઞાતિજનોના દુખ-દર્દ સારી રીતે સમજતા હતા.
“બોલે તેના બોર વેચાય”એવી ગુજરાતી કહેવતને ખોટી પાડનાર અને “ ન બોલ્યામાં નવ ગુણ” કહેવતને ચરિતાર્થ કરનાર એવા શ્રી પ્રમોદભાઈનો ચેરમેન તરીકે એકજ ઈશારો કરેછે કે આગળ ધસો, તેઓ વાતનાં મર્મને શાનમાં સમજી જઈ વધુ ચર્ચાને અવકાશ રહેવા દેતાજ નહોતા. તમે આગળ વધો અમે તારી પાછળ જ છીએ એવી મજબુત ઢાળ પૂરી પાડતા. કોઈની સાથે બોલીને બગાડવું નહિ અને સારું કામ થયાજ કરે એવી કાળજી રાખ્યા કરવી એ તેમના માજી ચેરમેન તરીકેના સારાગુણ ધારાવતા અને “શાંત મુત્સદી” તરીકેની તેમની ઓળખાણ છે. હંમેશા “નો પ્રોબ્લેમ” વલણ ધરાવતા શ્રી પ્રમોદભાઈએ તારીખ ૦૪-૧૨-૨૦૦૯ના રોજ આપણી વચ્ચેતી ચીર વિદાય લીધી.
શ્રી ઇન્દ્રવદન પુરષોત્તમદાસ મોદી
જન્મ: ૦૨-૧૦-૧૯૩૯ સ્વ. તા. ૨૦-૨-૨૦૧૩
શ્રી ઈન્દ્રવદનભાઈ મોદીનો જન્મ તારીખ ૦૨-૧૦-૧૯૩૯ના રોજ કાલોલમાં સ્વર્ગસ્થ શ્રી પરસોત્તમદાસ રસિકલાલ મોદી તથા માતુશ્રી ચંદનબાને ત્યાં થયો હતો. કાલોલમાં હાયસ્કુલ સુધીનું ભણતર પૂરું કરી ડીપ્લોમાં સિવિલ એન્જીનીયરીંગના વધુ અભ્યાસર્થે તેમના કાકા સ્વર્ગસ્થ શ્રીમાધવલાલ મોદીને ત્યાં રહી ડીપ્લોમાં સિવિલ એન્જીનીયરીંગનો અભ્યાસ પૂરો કર્યો. અભ્યાસ પૂર્ણ કરી કુટુંબની જવાબદારીને કારણે નોકરી અમદાવાદમાં કરી અને ખુબજ પરિશ્રમ અને સંઘર્ષ વેઠીને ભાઈઓ તથા બહેનોના મોટા કુટુંબની જવાબદારી પૂરી કરી સાથ સાથે સ્વતંત્ર ધધાના સ્વપના તેમને જોયા. તેમના લગ્ન ધાર્મિકવૃત્તિ ધરાવતા કાલોલના સ્વર્ગસ્થ શ્રી ચીમનલાલ પરસોત્તમદાસ ની દીકરી શ્રીમતી ચંદ્રલેખા ઉર્ફે બચીબેન સાથે થયા.
શરૂઆતમાં તેમને અમદાવાદ અને આજુ-બાજુના વિસ્તારના રહેણાક અને ધંધાકીય મકાનોના બાંધકામ કર્યા અને નાણા કમાયા સાથે સાથે અમૂલ્ય પ્રમાણપત્રો અને મેડલો મેળવ્યા. પછીથી તેમને ધંધો તેમના દીકરાઓને સોપીને તેમાંથી નિવૃત્તિ લઇ તેમના પત્ની શ્રીમતી ચંદ્રલેખા ઉર્ફે બચીબેન સાથે ધાર્મિક અને સામાજીક પ્રવૃત્તિમાં જોડાયા.
દશાપોરવાડ જ્ઞાતિમંડળ (પાંચ ગામ) અમદાવાદમાં તમને કાયમી ચેરમેન તરીકે સેવાઓ આપી અને તે દરમ્યાન તેમને જ્ઞાતિ મંડળની અમુલ્ય સેવા કરી અને તેની સમૃદ્ધિમાં વધારો કર્યો. તેમના સેવાપયોગી કાર્યો ક્યારેય ભૂલી શકાય તેમ નથી.
શ્રી ઇન્દ્રવદન જીવનલાલ દેસાઈ
મૂળ કાલોલના વતની એવા તેમના પિતાશ્રી જીવનલાલ પરસોત્તમદાસ દેસાઈએ પોતાની યુવાનીમાં સ્વાતંત્ર ચળવળમાં ખપાવી દેતા કુટુંબની આર્થિક પરિસ્થિતિ બીજા અનેક સ્વાતંત્ર સેનાનીઓની જેમજ વિકટ બની હતી. તેમને એસ.એસ.સી. સુધી અભ્યાસ કરી તુરતજ સરકારી ક્લાર્ક તરીકેની નોકરી સ્વીકારી. પ્રબળ પુરુષાર્થ અને મજબુત ઈચ્છાશક્તિ લઈને તેમને એક્ષટર્નલ વિદ્યાર્થી તરીકે પરિક્ષાઓ આપીને બી.એ., એમ.એ. અને એલ.એલ.બી. સુધી અભ્યાસ કર્યો અને સાથે સાથે રેવન્યુ ખાતાની પરિક્ષઓ આપીને ડેપ્યુટી કલેકટરની ગ્રેડમાં – મામલતદારનાં હોદ્દા સુધી પહોંચી ગયા હતા.
તેઓ ગોધરા ખાતે રહ્યા તે દરમ્યાન તેમને વર્ષોથી સુસુપ્ત જ્ઞાતિજનોને સક્રિય કરી દશાપોરવાડ જ્ઞાતિમંડળની રચના કરી. દશાપોરવાડ જ્ઞાતિની ગોધરા ખાતે એવી પરિસ્થિતિ હતી કે ગોધરાના દશાપોરવાડ જ્ઞાતિના મૂળ વતની બહુ ઓછા અને બહાર ગામના દશાપોરવાડ જ્ઞાતિનાં સભ્યો વધુ હતા. આ સંગઠનને ઉભું કરવાનું અત્યંત મુશ્કેલ હતું. પરંતુ તેમની કાબેલીયતને અને કુશળ સંગઠક તરીકેની કામગીરીને કારણે ગોધરા ખાતેનું દશાપોરવાડ જ્ઞાતિ (પાંચ ગામ) ગોધરાનું મંડળ ફરીથી ઉભું કર્યું.
આ સમય દરમ્યાન તેમને જ્ઞાતિદાઝથી પ્રેરાઈને ૧૯૮૩મા દશાપોરવાડ જ્ઞાતિ (પાંચ ગામ)નાં જુદા જુદા ઘટકોનાં કુટુંબની માહિતી એકત્ર કરી તેની માહિતી આપતી પુસ્તિકા બહાર પાડી ત્યારે દશાપોરવાડ જ્ઞાતિ (પાંચ ગામ) સમાજ ના સમગ્ર કુટુંબની માહિતી આપતી ડીરેક્ટરી બહાર પાડી હતી.
સરકારી નોકરીમાં જેમ બને છે તેમ તેઓ હાલોલ, વાલોડ (જીલ્લો સુરત), ધોળકા (જીલ્લો અમદાવાદ), કલોલ, અને ચાણસ્મા એમ અનેક સ્થાનો પર નોકરી કરી છેલ્લે અમદાવાદ ખાતે સ્થિર થયા અને છેલ્લે અમદાવાદથી નિવૃત્ત થયા હતા.
દશાપોરવાડ જ્ઞાતિ મંડળ (પાંચ ગામ) અમદાવાદ ને સદભાગ્યે તેમના જેવી અનુભવી અને કાર્યકર વ્યક્તિ મળી અને સાથે સાથે દશાપોરવાડ જ્ઞાતિ મંડળ (પાંચ ગામ) અમદાવાદ મંડળના જુદા જુદા હોદ્દાઓ ઉપર રહી મંડળના અનન્ય સેવાઓ આપેછે. તેઓના મિલનસાર સ્વભાવને કારણે અને પ્રશ્નોનો નિકાલ કરવાની આવડતના/ સૂઝનાં કારણે સર્વે જ્ઞાતિજનોનો અનહદ પ્રેમ સંપાદન કર્યોછે. આપણને તેમના જેવા ચેરમેન મળ્યા તે આપણા સૌના સદભાગ્યની વાતછે.
English content under construction
Website developed by Kraftweb Technologies
Powered by WordPress | Theme Designed by: www.officielsiteici.com | Thanks to http://www.edsfietsen.nl, health-plan-directory.info and officielr43ds.com